b'\n_START_ARTICLE_\nAristarh sa Samotrake\n_START_PARAGRAPH_\nAristarh sa Samotrake (gr\xc4\x8dki: \xe1\xbc\x88\xcf\x81\xce\xaf\xcf\x83\xcf\x84\xce\xb1\xcf\x81\xcf\x87\xce\xbf\xcf\x82, 220 pr. Kr.?\xe2\x80\x93143. pr. Kr.?) je bio gr\xc4\x8dki gramati\xc4\x8dar i knji\xc5\xbeevni kriti\xc4\x8dar, poznat kao jedan od najve\xc4\x87ih prou\xc4\x8davatelja Homerove poezije. Tako\xc4\x91er je slu\xc5\xbeio kao glavni knji\xc5\xbeni\xc4\x8dar Aleksandrijske knji\xc5\xbenice naslijediv\xc5\xa1i na tom mjestu svog u\xc4\x8ditelja Aristofana._NEWLINE_Aristarh je priredio za povijest knji\xc5\xbeevnosti va\xc5\xbeno kriti\xc4\x8dko izdanje Homerovih pjesama, na kome je primijenjen u\xc4\x8diteljev sistem akcenata. Njemu, odnosno Zenodotu, jednom od njegovih prethodnika, pripusuje se podjela na Ilijade i Odiseje na po 24 knjige. Prema Sudi, Aristarh je napisao preko 800 traktata (\xe1\xbd\x91\xcf\x80\xce\xbf\xce\xbc\xce\xbd\xce\xae\xce\xbc\xce\xb1\xcf\x84\xce\xb1) o raznim temama, ali su svi izgubljeni osim nekoliko fragmenata._NEWLINE_O Aristarhovoj smrti postoji nekoliko razli\xc4\x8ditih verzija u povijesnim izvorima, ali se svi sla\xc5\xbeu da se ona dogodila za vrijeme kada je egipatski kralj Ptolemej VIII progonio u\xc4\x8denjake. Prema jednoj od njih, Aristarh je bio izgnan na Cipar, gdje je, oboljev\xc5\xa1i od neizlje\xc4\x8divog edema, sam sebe namjerno izgladnio na smrt._NEWLINE_Zbog va\xc5\xbenosti koju je imao za razvoj knji\xc5\xbeevne kritike ime mu je postalo sinonim za o\xc5\xa1trog kriti\xc4\x8dara._NEWLINE_Pripadnik njegove \xc5\xa1kole je bio Pamfil iz Aleksandrije.'